Severi Sievinen

**Severi Rikhard Sievinen** on Paula Sievisen ja Eero Vanalan lapsi, jotka ovat kummatkin kuolleet. Paulan mies Lasse Sievinen on ollut Severin huoltaja sen jälkeen, kun Eero kuoli. Severi on ollut sarjassa syntymästä lähtien. Vauva-Severiä esitti Sisu Koukkula. Vuosina 2011-2016 Severiä esitti Rufus Rusanen, ja vuosina 2016-2017 Roope Puhakka. Severi poistui sarjasta isänsä Lassen luo Vaasaan maaliskuussa 2017.

## Perhe

Severin vanhemmat ovat edesmenneet Paula Sievinen ja Eero Vanala. Hänen isäpuoli Lasse Sievinen on kuitenkin ollut Severin isänä. Eero kuoli ennen lapsen syntymää Kentaurin räjähdyksessä. Paula kuoli Katariinan hyväntekeväisyystansseissa tapahtuneen ampumisen seurauksena. Severin sisarukset ovat Katri, Heli, sekä edesmennyt Annika Sievinen. Hänen serkut ovat Joonatan Sievinen, Satu Sievinen, Jere Sievinen ja Jiri Viitamäki sekä setänsä Aaro Vaalanteen puolelta tuntematon serkku. Hänen isoäiti on Anni Vatanen.

* Paula Sievinen, äiti (kuollut)
* Lasse Sievinen, isäpuoli
* Eero Vanala, isä (kuollut)
* Katri Sievinen, isosisko
* Heli Sievinen, isosisko
* Annika Sievinen, isosisko (kuollut)
* Joonatan Sievinen, serkku
* Satu Sievinen, serkku
* Jere Sievinen, serkku
* Jiri Viitamäki, serkku
* Linda Eerikäinen, serkku
* Aaro Vaalanne, setä
* Nella Tamminen, sokeriserkku
* Viola Helenius, sokeriserkku

## Syntymä ja elämä Pihlajakadulla

Kun Paula tuli raskaaksi, hän seurusteli Eero Vanalan kanssa. Eero tuli hulluksi ja näki harhoja hänen veljestään Aarosta. Eero hautasi Paulan erään varaston lattian alle, että Aaro ei tekisi Paulalle mitään pahaa. Sallan ja Ismon häissä Lasse yritti kysyä Eerolta, missä Paula on. Juuri kun Eero oli kertomassa, Kentauri räjähti. Eero kuoli lopulta sairaalassa. Lasse löysi Paulan, ja synnytys alkoi heti. Vauva syntyi ja Lasse lupasi olla Severin isä.

Kun Severi oli isompi, hän tutustui Joonatan Sievisen sosiaalityöntekijänä työskennelleeseen Anni Vataseen. Anni ystävystyi Sievisten perheen kanssa, mutta erityisen kiinnostunut hän oli Severistä. Pian Anni paljasti olevansa Severin Eero-isän äiti eli Severin isoäiti. Kun asia paljastui Paulalle, hän käski Annin pysyä poissa poikansa elämästä, mutta myöhemmin antoi Annille luvan tavata Severiä.

Kun Lasse sai kuulla Annilta, että tämä on Severin isoäiti, hän kielsi Annia enää tapaamasta Severiä. Anni houkutteli Severin salaiseen tapaamiseen. Severi kertoi menevänsä kaverinsa luokse yökylään. Todellisuudessa Severi tapasi Annin koulunsa pihalla, ja he lähtivät autolla kohti Annin kotia. Lasse, Paula ja Joonatan saivat tietää Annin ajatuksen ja he lähtivät Annin perään. Takaa-ajo päättyi dramaattisesti, kun Anni lensi autolla sillalta jokeen. Lasse, Paula ja Joonatan törmäsivät sillan kaiteeseen. Hetki onnettomuuden jälkeen Severin kuolleeksi luultu setä Aaro Vaalanne kävi pelastamassa Severin pois uppoavasta autosta ja soitti paikalle ambulanssin. Kävi ilmi, että Severi oli menettänyt muistinsa onnettomuudessa ja Aaro oli uskotellut Severille olevansa hänen isänsä. Severin muisti kuitenkin palautui ja hän yritti karata, mutta yritys kuitenkin epäonnistui. Samaan aikaan, kun Sievisten huoli Severistä kasvoi, Anni alkoi katua Severin kaappaamista ja halusi palauttaa pojan takaisin tämän vanhemmille. Anni oli aikeissa lähteä viemään Severiä kotiin, mutta Aaro yllätti heidät ja esti heidän lähtönsä. Aaro kolkkasi Annin halolla ja telkesi hänet kellariin. Paula löysi Annin avulla Severin ja äitiään ikävöivä Aaro haki myös Paulan mökilleen, josta he suunnittelivat yhdessä karkaavansa Ruotsiin. Poliisi ja Lasse kumppaneineen kuitenkin pysäytti karkulaiset. Anni ja Aaro vangittiin. Paula ja Severi palasivat kotiin Pihlajakadulle. Ennen kotiin lähtöä Severi kuitenkin vapautti Aaron poliisiautosta, ja hän pakeni poliiseilta.

Aaron vankeudessa elämisen jälkeen Paula sai mielenterveydellisiä ongelmia ja pakeni Pihlajakadulta Laura Kivirannan ehdotuksesta. Lasse lähti etsimään häntä. Severi jäi asumaan Ismo Laitelan ja Liisa Salon kanssa. Vanhempiaan ikävöivä Severi sai Lassen palaamaan kotiin valehtelemalla Ismon lyöneen tätä. Lasse lupasi jättää Paulan etsinnät poliisille. Severillä oli noihin aikoihin myös kaveri Kaisla.

Joulukuussa 2013 Paula palasi takaisin Pihlajakadulle. Kauan ei onnea kestänyt, kun Katariina Mäkelän hyväntekeväisyystansseissa Paula sai osuman luodista ja vajosi koomaan. Paulan hengityskoneet kytkettiin pois, jotta Jirin tytär Nella Tamminen saisi Paulan sydämen.

Äitinsä kuoleman jälkeen Severi alkoi ikävöidä isäkseen luulemaansa Aaroa ja päättikin etsiä tämän käsiinsä Aaron mökiltä löydetyn päiväkirjan avulla. Severi meni tapaamaan mielisairaalaan joutunutta Aaroa. Aaro pääsi pakenemaan sieltä ja oli aikeissa lähteä Severin kanssa ulkomaille, jos vain hän halusi. Severi palasi kuitenkin takaisin Lassen luo ja Aaro antautui itsensä poliiseille. Aaro joutui vankilaan. Severi lähti sen jälkeen Lassen kanssa Vaasaan Katrin ja Helin luo. Hän kuitenkin palasi ilman Lassea Pihlajakadulle, ja muutti asumaan Jirin, Evan ja Nellan kanssa.

Severi tutustui Viola Heleniukseen Instagram-sovelluksen kautta. He tapailivat muutaman kerran, mutta Jiri Viitamäki ei ollut kovin mielissään tästä. Yhtenä Violan vierailun aikana Severi loukkasi Violaa ja Viola meni meni isoveljensä Anton Heleniuksen luokse. Viola valehteli Antonille että Severi oli houkutellut hänet huoneeseensa ja laittanut kätensä Violan paidan alle. Anton tuli hermostuneena selittämään tätä ja lopulta Viola kertoi totuuden. Severi päätti kostaa tämän Violalle. Hän lähetteli Violalle viestejä esittäen olevansa nuori Joonatan Sievinen. Hän jäi kuitenkin kiinni, ja joutui sopimaan Violan kanssa. Myöhemmin he alkoivat seurustelemaan. Heidän suhde kuitenkin jäi kaukosuhteeksi Severin jouduttua Vaasaan isänsä Lassen luo maaliskuussa 2017, sillä Jiri ei voinut enään huolehtia hänestä tämän sokeudensa takia.